Passe & Poorte | Gamkapoortdam | Seweweekspoort Aktiwiteite | Seweweekspoort Nature and Game Drives | Seweweekspoort 4x4 Routes Weskaap | Seweweekspoort Fishing | Seweweekspoort Hiking
NAVRAE & BESPREKINGS
GEOLOGIE & FLORA
FAUNA & VOËLS
COVID 19 - Die veiligste plek om te wees! (Klik hier)
Bosch Luys Kloof Aktiwiteite
Slegs beskikbaar vir inwonende gaste
Met 'n verskeidenheid natuurroetes wat oor menige kilometer strek en 5 uitkyk punte insluit, bied Bosch Luys Kloof die geleentheid om besonderse Karoo-plante te ontdek, pragtige vistas te beleef, endemiese wild te sien en 'n verskeidenheid van voëlspesies te geniet. Die natuurritte word in oop Land Rover besigtigingsvoertuie onderneem en duur ongeveer 2.5 ure. Nog roetes word verken.
Sommige roetes het ook inligting oor interessante historiese gebeure en aktiwiteite.
Natuurstap & voetslaan
Ons 10 voetslaanroetes is versigtig ontwikkel oor die laaste 10 jaar. In totaal dek hulle alle wesenlike dele van die reservaat wat betref plantegroei, heuwels, klowe, landskappe, ens. Die verskillende roetes neem van 2.0 tot 4.5 ure om te stap.
Gaste wat net gemaklik wil rondwandel is welkom. Vra ons personeel om vir u keuses aan te beveel.
Besonderhede van al die staproetes is beskikbaar in die KAROMINO AFDELING.
1 Bosluiskloof Pas 9.0 km 5
2 To Moer & Gone 9.3 km 8
3 To Hell & Gone 21.0 km 5
4 Con se pad 6.2 km 3
5 Ossewa Roete 11.9 km 7
6 Dwijka Roete 11.5 km 8
7 Langerug Roete 7.1 km 6
8 Shepherd's Roete 12 km 6
9 Rooderand Roete 4.7 km 5
10 Historiese Roete 9 km (plus?) 2
To Hell and Gone 4x4 roete
Die To Hell and Gone 4x4 roete volg een van die vele staproetes wat gebruik was deur die inwoners van Gamkaskloof om die buite wêreld te bereik. Hierdie roete dek die suidelike gedeelte van die reservaat en begin naby die bopunt van die Bosch Luys Kloof pas. Dit loop oor die Hartmansberg vir ongeveer 11km en eindig by 'n pragtige uitkykpunt oor Die Hel by die bopunt van 'Die Leer'. Dit bied uitstekende uitsigte aan van die Groot Swartberg reeks.
Graad 3 uit 5, hierdie roete vereis 4x4 voertuie met goeie grondvryhoogte, lae verstrek ratkas en sentrale dif. Geen vuurmaak word toegelaat nie, en gaste word versoek om nie van die pad af te ry nie.
Die kostes vir gaste van die reservaat is R 250 per voertuig.
Ons Shepherds Trail en Wagon Route 4x4 roetes is nie meer oop vir 4x4 voertuie nie. Gaste is welkom om hierdie pragtige gedeeltes van die reservaat te voet te verken aangesien die roetes oop sal bly as staproetes.
Bergfiets ry en "Trail Running"
U kan ook Bosch Luys Kloof se besonderse topografie, landskappe en natuurskoon vir 'n onvergeetlike bergfietsrit benut. Bring u eie fiets(e) en alles wat u nodig het saam en ontdek die Karoo op 'n unieke manier!
Die reservaat raak gewild met fietsryers. Die ryers geniet die veiligheid van die private paaie en spore. Uiterste ryers daag ons 4x4 roetes met groot opgewondenheid.
Dieselfde met "trail runners". Ons beplan die uitbreiding en verbetering van die Jeep- en enkelspore.
Vanaf die Lodge se ruim voorstoep kan u Suider Afrika se wonderlike sterreruim geniet met die hulp van slegs 'n verkyker. Die Reservaat is ver van enige bronne van lugbesoedeling en stadsligte wat so 'n ervaring kan belemmer en die aande met 'n oop hemelruim is ver in die meerderheid.
'n Besoek aan Bosch Luys Kloof neem jou weg uit die daaglikse vinnige lewe in die stad. Die reservaat is gelee aan die einde van 'n cul-de-sac en bied stilte en vrede vir die wat wil afwen. Geen selfoon ontvangs is 'n bonus - klank trek ver in hierdie skoon wêreld en niemand wil mekaar se gesprekke volg nie! Die stilte sal jou weer jouself laat ontdek. Vir 'n spirituele ervaring het ons twee ervarings geskep.
Die spirituele uitsigkoppie
Die kort stappie bokant die chalets neem jou deur ses fases van 'n universele gebed. Jy eindig bo-op 'n koppie wat uitkyk oor die reservaat - verwyl 'n tydjie daar. 'n Mooi begin vir 'n nuwe dag. 'n Blaadjie om jou te lei is by ontvangs.
Die petite chatres "doolhof"
Die klein doolhof is naby die lodge. Dit was ontwerp so 800 jaar gelede in Frankryk en bestaan uit 7 klein sirkels. Die vier elemente is Oos, Noord, Wes en Suid en verteenwoordig - in daardie orde - Opgewondenheid, inspirasie, vreugde en tevredenheid. 'n Blaadjie om jou te lei is by ontvangs.
Die rustige atmosfeer van die Lodge en chalets, die rustige natuurritte, kroegdek wat uitkyk op bos en berg, koel water van die swembad en heerlike cuisine sal u volkome laat ontspan.'n gevoel wat elke siel broodnodig het. Niksdoen is 'n opsie!
Besoek Bosch Luys Kloof en ervaar ons unieke Groot Vyf. Iets wat baie min mense vantevore ervaar het! Afhangende van die lengte van u verblyf sal u een of meer van die uitsigte besoek tydens die natuurrit(te).
Die top vyf uitkykpunte op die Reservaat is sorgvuldig gekies om Bosch Luys Kloof se Groot Vyf saam te stel. Elk van die uitkykpunte is uniek met 'n eiesoortige sjarme. Die uitsigte is spesiaal en "prentjies" daarvan sal vir lank na u besoek nog in u gedagtes opduik.
Omgewingsattraksies, insluitend Passe & Poorte
Tydens u verblyf kan u interessante Passe & Poorte, Klowe en Uitsigpaaie verken. Seweweekspoort en Huisrivierpas huisves beide pragtig formasies van ingeplooide en gevoude sediment lae terwyl Roete 62 'n verskeidenhed van Padstalle, restourante en kroeë akkommodeer. Ontdek ons plaaslike dorpies en ervaar ware Karoo gasvryheid. Ladismith bied uitstekende plaaslike wyne en kaas terwyl Calitzdorp alom bekend staan as die Port-Hoofstad! Leer meer oor die Ou Sendingstasie en Lutherse Kerk op Amalienstein en oor die boerdery aktiwiteite in die plaaslike Vleiland area waar daar onder andere vrugte, lusern en groentesaad geproduseer word en met diere soos skape en volstruise geboer word.